open-index/open-wikipedia-markdown huggingface dataset:
Peter Zumthor

**Peter Zumthor** (s. 26. huhtikuuta 1943 Basel, Sveitsi) on sveitsiläinen arkkitehti. Hänet tunnetaan luonnonmateriaaleja suosivana arkkitehtina, jonka tyyliä on luonnehdittu tinkimättömäksi ja hiljaiseksi.Zumthorin tunnetuimpiin töihin kuuluu Sveitsissä sijaitseva Valsin kylpylä Therme Vals vuodelta 1996. Suurin osa hänen töistään on Sveitsissä, mutta myös muualla Euroopassa. Hän on suunnitellut muun muassa museoita, vanhainkoteja, kappeleita ja hotelleja. Hän ei pyri niissä ulkoiseen näyttävyyteen.

Zumthor on suunnitellut Suomeen yhden toteuttamatta jääneen työn. Zumthorilta tilattiin Jyväskylään Harjunkulmaan vanhan linja-autoaseman paikalle asuinkortteli, josta oli ajateltu kaupungin maineelle soveliasta kansainvälistä arkkitehtinähtävyyttä. Rakennuttajat, YH, Sato ja VVO, pitivät suunnitelmaa kalliina eivätkä hyväksyneet Zumthorin työskentelytapaa valvoa hanketta alusta loppuun, joten hanke hylättiin.

Peter Zumthorilla on ollut suunnittelutoimisto Haldensteinissa Graubündenin kantonissa Kaakkois-Sveitsissä vuosikymmenten ajan

## Teoksia

* Steilnesetin noitavainojen muistomerkki Norjan Vardøssä eli Vuoreijassa

## Palkinnot ja tunnustukset
*Pritzker-palkinto 2009
*Spirit of Nature -palkinto 2006

## Lähteet

## Aiheesta muualla
The Hunter

**The Hunter** voi tarkoittaa ainakin seuraavia:

* *[[The Hunter (Blondien albumi)|The Hunter]]*, Blondie-yhtyeen studioalbumi vuodelta 1982
* *[[The Hunter (Mastodonin albumi)|The Hunter]]*, Mastodon-yhtyeen studioalbumi vuodelta 2011
* *[[The Hunter (videopeli)|The Hunter]]*, vuonna 2009 julkaistu verkkopeli
* The Hunter, hahmo videopelissä *[[Left 4 Dead]]*.
Avia Solutions Group -areena

**Avia Solutions Group -areena**, entinen *Siemens Arena*, on Vilnassa sijaitseva urheiluhalli. Se sijaitsee neljän kilometrin päässä Vilnan keskustasta pohjoiseen. Halli rakennettiin 12 kuukaudessa, ja se valmistui 30. lokakuuta 2004. Heti ensimmäisenä vuonna hallissa järjestettiin 90 tapahtumaa, joissa kävi noin 330&nbsp;000 kävijää. Samana vuonna BC Lietuvos Rytas alkoi pelata hallissa ULEB Eurocup -pelinsä. Hallissa järjestettiin vuoden 2011 Koripallon Euroopan-mestaruuskilpailut.

## Kuvia

	
SiemensArenaFacade.jpg|Areena ulkoa
SiemensArenaBasketball.jpg|Areena sisältä


## Lähteet

## Aiheesta muualla

*Siemens Arenan kotisivu  
*Areena Lietuvos Rytasin kotisivuilla
Pikkulavastaja

**Pikkulavastaja** (*Amblyornis subalaris*) on Papua-Uudessa-Guineassa tavattava lavastajiin kuuluva varpuslintu.

## Koko ja ulkonäkö
Kooltaan pikkulavastaja on noin 24&nbsp;cm. Koiras on väritykseltään pääosin ruskea. Yläruumis on väriltään tummempi kuin alaruumis. Kurkussa ja rinnassa on vaaleampia kapeita pystyjuovia. Nokka on siniharmaa. Koiraalla on tumman oranssi töyhtö, jonka se voi nostaa ylös. Alas painettuna se on huomaamaton. Naaraalta töyhtö puuttuu tai on pienempi kuin koiraalla. Muuten sukupuolet ovat ulkonäöltään samanlaiset. Nuoret linnut muistuttavat ulkonäöltään naaraspikkulavastajaa.

## Elinympäristö
Pikkulavastajaa tavataan kaakkoisessa Papua-Uudessa-Guineassa alueella, joka ulottuu Owen Stanley Rangelta Angabunga-joelle. Lajin elinympäristöä ovat kosteat metsät yleensä 650&ndash;1&nbsp;500 metrin korkeudella merenpinnasta. Pikkulavastaja elää hieman matalammalla kuin kekolavastaja (*Amblyornis macgregoriae*), mutta toisinaan lajit elävät samalla alueella ja voivat risteytyä.

## Elintavat
Koiraspikkulavastajat voivat paritella usean naaraan kanssa. Koiras rakentaa majamaisen naaraanhoukutuspesän risuista. Pesän keskellä on sitä tukemassa pylväs. Koiras koristelee majansa lehdillä, kukilla ja koppakuoriaisilla.

## Lähteet
RNA-replikaasi

**RNA-replikaasi** () on entsyymi, joka katalysoi RNA:n monistumista eli replikaatiota RNA-templaatista eli -mallista. Sen vastakohtana toinen RNA:ta syntetisoiva entsyymi, RNA-polymeraasi, valmistaa RNA:ta DNA:n mallin mukaan eli kopioi DNA:n emäsjärjestyksen RNA:n emäsjärjestykseksi. RNA-replikaaseja esiintyy useilla RNA-viruksilla, joilla ne osallistuvat transkriptioon ja genomin monistumiseen. Tunnettuja RNA-replikaasiproteiineja ovat muun muassa polioviruksen 3Dpol ja hepatiitti C-viruksen NS5b.

RNA-replikaasientsyymejä esiintyy myös aitotumallisilla eliöillä, joilla ne osallistuvat RNA-interferenssiin toimimalla sitä säätelevien mikroRNA-molekyylien monistajina.

## Lähteet

## Aiheesta muualla
Ranskan historialliset maakunnat

**Ranskan historialliset maakunnat** eli **provinssit** () ovat entisiä maakuntia, joihin Ranska jakautui ennen Ranskan vallankumousta. Ne menettivät hallinnollisen merkityksensä vuonna 1790, jolloin niiden tilalle perustettiin pienemmät, yleensä jokien mukaan nimensä saaneet departementit. Paljon myöhemmin, vuonna 1968, kuitenkin perustettiin departementteja laajemmat hallintoalueet, *régions*, jotka suunnilleen vastaavat vanhoja maakuntia ja joista monilla on myös vanhojen maakuntien nimet. Virallisesti niistä ei kuitenkaan käytetä nimitystä *province*.

## Luettelo Ranskan historiallisista maakunnista

Vallankumouksen jälkeen Ranskaan on liitetty vielä seuraavat alueet, jotka toisinaan myös luetaan Ranskan maakuntiin:
Schroeder

**Schroeder** oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun 1951, 1953, 1954 ja 1955. Tallin paras sijoitus oli Bobby Ballin 1951 ajama viides sija, josta hän sai 2 MM-pistettä (tallien/valmistajien mestaruuspisteet jaettiin Formula 1-sarjassa vasta kaudesta  alkaen). Muissa kisoissa talli jäi pistesijojen ulkopuolelle.

## Lähteet
* 

## Viitteet
Do Somethin’

**Do Somethin’** on Britney Spearsin toinen single hänen kokoelma-albumiltaan *[[Greatest Hits: My Prerogative]]*.

## Listasijoitukset
Cowboy from Brooklyn

**Cowboy from Brooklyn** on vuonna 1938 ensi-iltansa saanut musikaali- ja komediaelokuva, jonka on ohjannut Lloyd Bacon. Elokuvan pääosissa olivat Dick Powell, Pat O’Brien ja Priscilla Lane. Ronald Reaganilla oli elokuvassa rooli.

## Näyttelijät

Lähde: 

## Lähteet

## Aiheesta muualla
*
Marco Simoncelli

**Marco Simoncelli** (lausutaan [ˌsimɔnˈt͡ʃɛlli]; 20. tammikuuta 1987 Cattolica, Italia – 23. lokakuuta 2011 Sepang, Malesia) oli italialainen ratamoottoripyöräilijä, joka ajoi MotoGP-sarjassa ja oli 250cc-luokan maailmanmestari vuodelta 2008.

Simoncelli voitti vuosina 1996–2000 Italian Minimoto-mestaruuden. Vuodeksi 2002 hän siirtyi Euroopan sarjaan 125cc-luokkaan ja voitti samana vuonna mestaruuden. Vuonna 2003 Simoncelli nousi MotoGP-sarjan 125cc-luokkaan, jossa hän kilpaili Matteoni Racing Team -tallissa. Seuraavaksi kaudeksi 2004 Simoncelli siirtyi Rauch Bravo -tiimiin ja otti uransa ensimmäisen MM-sarjan voiton sateisella Jerezin radalla.

Kauden 2005 jälkeen Simoncelli nousi 250cc–luokkaan, jossa hän ajoi Metis Gilera -tiimissä myös kaudet 2006 ja 2007. Kaudella 2008 hänen kautensa alkoi tasapainoisesti, mutta koko loppukauden hän hallitsi ylivoimaisesti monia kilpailuja ja voitti lopulta uransa ensimmäisen maailmanmestaruuden. Hänen huhuiltiin siirtyvän jo kaudeksi 2009 MotoGP-luokkaan, mutta hän päätti kuitenkin jäädä puolustamaan mestaruuttaan 250cc:iin. Hän sijoittui sarjassa kolmanneksi.

Kaudeksi 2010 Simoncelli siirtyi Honda Gresini talliin MotoGP-luokkaan, ja hän oli loppupisteissä kahdeksas. Vuonna 2011 Simoncelli otti MotoGP-luokan ensimmäisen paalupaikkansa Kataloniassa ja ajoi kaksi kertaa palkintokorokkeelle Tšekin Brnossa ja Australian Philip Islandin radalla.

## Kuolema

Simoncelli sai surmansa Malesian osakilpailussa 23. lokakuuta 2011. Simoncelli menetti pyöränsä hallinnan mutkassa, minkä jälkeen hän ajautui takaa tulevien Colin Edwardsin ja Valentino Rossin eteen. Nämä eivät voineet välttää törmäystä vaan osuivat Simoncelliin kohtalokkain seurauksin.

Simoncelli siunattiin ja haudattiin Corianossa 27. lokakuuta. Kirkossa oli myös hänen kaksi moottoripyöräänsä: 250-kuutioinen pyörä, jolla hän voitti maailmanmestaruuden 2008, sekä viimeisellä kaudella kilpakäytössä ollut pyörä. Hautajaistilaisuus lähetettiin suorana useilla televisiokanavilla sekä jättimäisellä näytöllä läheisellä Misanon moottoriradalla. 

Misanon moottorirata nimettiin vuonna 2012 Simoncellin mukaan.

## Tilastot

## Lähteet

## Aiheesta muualla

*MotoGP -sivujen profiili
Riivatut talot

**Riivatut talot** () oli brittiläinen televisiosarja. Sarjassa brittiläiset meediot ja joskus myös sarjan vieraat tutkivat paranormaaleja ilmiöitä eri taloissa. Vieraillut talot sijaitsevat Britanniassa, mutta sarjaa kuvattiin myös Yhdysvalloissa muun muassa Queen Mary -aluksella sekä Irlannissa ja Alankomaissa. Sarjaa juonsi Yvette Fielding. Sarja päättyi heinäkuussa 2010, jolloin sarjaa oli tehty kahdeksan vuotta.

## Tiimi
Juontaja Yvette Fieldingin kanssa ohjelmissa esiintyviä henkilöitä olivat tohtori Ciarán O'Keeffe, Derek Acorah, David Wells, Richard Felix, Stuart Torevell ja Catherine Howe. Tiimi vaihteli joka jaksossa, ja Fielding oli ainoa vakiohahmo. Myös jaksojen mukaan vaihtuvia vieraita tavattiin.

Tohtori Ciarán O'Keeffe oli ennen erästä jaksoa jutellut Acorahin kuullen, että talossa on saattanut asua eteläafrikkalainen henkilö nimeltään "Kreed Kafer". Jaksossa Acorah paljasti itsensä saamalla "henkioppaaltaan" nimen Kreed Kafer, joka osoittautui O'Keeffen keksimäksi nimeksi. "Kreed Kafer" on anagrammi sanoista "*Derek faker*" eli "*Derek teeskentelijä"*. Näin Ciarán O'Keeffe todisti Acorahin meediotaitojen olevan huijausta, ja hänet erotettiin sarjasta 2005. Derek Acorah sanoi Celebs Sunday -lehdelle vuonna 2009 olevansa järkyttynyt ohjelman tilasta ja sanoi myös, ettei häntä koskaan ollut pyydetty tekemään mitään, kaikki oli aitoa.

## Lähteet

## Aiheesta muualla
*
Sherman (autonvalmistaja)

**Sherman** oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kausilla 1951 ja 1952. Andy Linden sijoittui neljänneksi ja saavutti 3 pistettä 1951 (Formula 1 -sarjan tallien mestaruuspisteet jaettiin vasta kaudesta  alkaen). Kaudella 1952 George Fonder oli kisassa 15.

## Lähteet
* 

## Viitteet
Plug Me In

”Plug Me In” on AC/DC:n kappaleista koottu DVD, jossa kappaleet soitetaan livenä. Toinen puoli DVD:tä sisältää 
Bon Scottin ([(1975)]-[(1979)]) ja toinen Brian Johnsonin ([(1980)]-[(2003)]) aikaisia kappaleita. Vuonna [(2007)] julkaistussa DVD:ssä on myös hieman lisämateriaalia.

DVD 1 - Bon Scott *(Suluissa oleva teksti kertoo vuoden, jolloin DVD:llä oleva esitys on taltioitu)*
 
*”High Voltage” (1975) 
*”It's a Long Way to the Top (If You Wanna Rock 'N' Roll)” (1976)
*”School Days” (1976)
*”T.N.T.” (1976)
*”Live Wire” (1976)
*”Can I Sit Next to You Girl” (1976)
*”Baby Please Don't Go” (1976)
*”Hell Ain't a Bad Place to Be” (1977)
*”Rocker” (1977)
*”Rock 'N' Roll Damnation” (1978)
*”Dog Eat Dog” (1978)
*”Let There Be Rock” (1978)
*”Problem Child” (1978)
*”Sin City” (1978)
*”Bad Boy Boogie” (1978)
*”Highway to Hell” (1979)
*”The Jack” (1979)
*”Whole Lotta Rosie” (1979)

DVD 2 - Brian Johnson

*”Shot Down in Flames” (1981)
*”What Do You Do for Money Honey” (1981)
*”You Shook Me All Night Long” (1981)
*”T.N.T./Let There Be Rock” (1981)
*”Back in Black” (1981)
*”T.N.T.” (1981)
*”Shoot to Thrill” (1983)
*”Guns for Hire” (1983)
*”Dirty Deeds Done Dirt Cheap” (1983)
*”Flick of the Switch” (1983)
*”Bedlam in Belgium” (1983)
*”Back in Black” (1991)
*”Highway to Hell” (1991)
*”Whole Lotta Rosie” (1991)
*”For Those About to Rock (We Salute You)” (1991)
*”Gone Shootin”' (1996)
*”Hail Caesar” (1996)
*”Ballbreaker” (1996)
*”Rock And Roll Ain't Noise Pollution” (1996)
*”Hard as a Rock” (2001)
*”Hells Bells” (2001)
*”Ride On” (2001)
*”Stiff Upper Lip” (2003)
*”Thunderstruck” (2003)
*”If You Want Blood (You've Got It)” (2003)
*”The Jack” (2003)
*”You Shook Me All Night Long” (2003)
Jyväskylä Basketball Academy

**Jyväskylä Basketball Academy** on jyväskyläläinen koripalloseura. Sen hallitsemalla lisenssillä pelaava joukkue on tunnettu kaudella 2015–2016 HoNsU Basketina ja vuodesta 2016 eteenpäin Jyväskylä Basketball Academynä.

## Historia
### Pääsarjataso

Seura perustettiin vuonna 2001 kun Säynätsalon Riento ja HoNsU yhdistivät edustusjoukkueensa. Koska Säynätsalo pelasi vielä kaudella 2000–2001 korkeimmalla tasolla, pääsi BC Jyväskylä aloittamaan pelaamisen korkeimmalta tasolta.

Kaudella 2001–2002 joukkue sijoittui runkosarjassa Petri Virtasen johdolla 9:nneksi, mikä tarkoitti uutta kautta korkeimmalla tasolla mutta myös pudotuspelipaikan menetystä. Kauden päätteeksi Virtanen palkittiin Korisliigan vuoden kehittynein pelaaja -palkinnolla.

Seuraavalla kaudella kaupungissa koettiin seurahistorian paras sijoitus, kun joukkue sijoittui viidenneksi ja pääsi ensi kertaa pudotuspeleihin. Vastaan asettui neljänneksi sijoittunut KTP-Basket, joka voitti otteluparin 3–2. Kauden jälkeen joukkueen luottotakamies Virtanen lähti ulkomaille, ja joukkue jäi ilman suomalaista takamiestä.

Kaudella 2003–2004 joukkueen tarina oli alavireinen, kun joukkue onnistui voittamaan ainoastaan kahdeksan peliä. Kauden loppusijoitus oli viimeinen, mikä tarkoitti suoraa putoamista.

### Divisioonataso

SM-kausien jälkeen joukkue on pelannut I-divisioonassa ollen yleensä alemman keskikastin joukkueita. 

Kaudella 2009–2010 joukkue sijoittui I-divisioonan runkosarjan kuudenneksi ja pääsi pudotuspeleissä välieriin saakka mutta hävisi välierissä sarjan voittaneelle ja suoraan Korisliigaan nousseelle Porvoon Tarmolle otteluin 3–1. Kaudeksi 2014–2015 I-divisioona A:han noussut BC Jyväskylän edustusjoukkue otti käyttöön HoNsU-nimen jolloin nimi BC Jyväskylä jäi pois käytöstä.

### Jyväskylä Basketball Academy

Kesällä 2016 joukkue vaihtoi jälleen nimensä, tällä kertaa Jyväskylä Basketball Academyksi, keskittyi nuorten koripalloilijoiden kehittämiseen ja alkoi yhteistyöhön useiden muiden keskisuomalaisten seurojen kanssa. Joukkueen päävalmentajaksi saapui Mikko Tupamäki. Ensimmäisellä JBA-kaudellaan joukkue voitti noin puolet otteluistaan ja sijoittui viidenneksi karsiutuen pudotuspeleistä.

## Joukkue

### Nykyinen kokoonpano
Lähde:

*  Valtteri Leppänen (G)
*  Samuli Oja (G)
*  Jaakko Björk (C/PF)

* Päävalmentaja:  Mikko Tupamäki

**Kauden 2017–2018 kokoonpano**
Lähde:*Päivitetty 15.9.2017.*

*  Ville Lehtonen (G)
*  Robert Juvonen (G)
*  Valtteri Leppänen (G)
*  Jere Luoma (C)
*  Samuli Oja (G)
*  Miikka Marttinen (F)
*  Anton Kankaanpää (F)
*  Timi Puittinen (SF)

*  Jaakko Björk (C/PF)
*  Chrysostom Chukwuma (G/F)
*  Kalle Peltonen (PF)
*  Touko Lahti (G/F)
*  Niilo Kärkkäinen (G)
*  Karo Puittinen (PG)
*  Veeti Amegbedzi (PG/SG)
*  Henry Boyd (G)

* Päävalmentaja:  Mikko Tupamäki

### Henkilökohtaiset palkinnot
**[[Vuoden I-divisioonapelaaja (koripallo)|Vuoden I-divisioonapelaaja]]**
* Antti Kanervo – 2008

## Katso myös
* Säynätsalon Riento
* HoNsU

## Lähteet

## Aiheesta muualla
* Jyväskylä Basketball Academyn viralliset kotisivut
* Virallinen kotisivu 
* www.basket.fi
Ask.com

**Ask.com** on vuonna 1996 perustettu internet-hakukone, joka toimii kysymys ja vastaus -menetelmällä. Se tunnettiin nimellä **Ask Jeeves** vuoteen 2006 saakka, jolloin vastaajaa esittänyt fiktiivinen Jeeves-hahmo poistettiin sivustolta. Hakukoneen käyttöliittymä on englanninkielinen. Alexa.com:in mukaan sivusto on maailman eniten vierailtujen sivujen listalla sijalla 54.

## Lähteet

## Aiheesta muualla
*Ask.com
Päivien kimallus (romaani)

**Päivien kimallus** () on Han Suyinin kirjoittama romaani, joka ilmestyi englanniksi 1952. Se julkaistiin suomeksi 1954 Marja Niiniluodon suomentamana. Romaani on tarina englantilaisesta, naimisissa olevasta toimittajasta, joka rakastuu Hongkongissa euraasialaiseen, Kiinaan kaipaavaan lääkäriin. Teos on vahvasti omaelämäkerrallinen romaanimuodosta huolimatta. Kirjan pohjalta on tehty 1955 samanniminen elokuva.

## Lähteet
Dell Adamo

**Dell Adamo** on Dellin valmistama kannettava tietokone. Prototyyppi esiteltiin Consumer Electronics Show -messuilla 9. tammikuuta 2009. Virallisesti kannettava tietokone julkaistiin Yhdysvalloissa 17. maaliskuuta 2009.

## Aiheesta muualla

* Virallinen tuote-esittelysivusto
Naildown

**Naildown** oli suomalainen melodista death metallia soittava yhtye. Yhtye toimi vuosina 2003-2005 nimellä Acid Universe.

## Jäsenet
*Daniel Freyberg – laulu, kitara, koskettimet (kolmannella albumilla)
*Matti Saari – basso
*Asko Sartanen – kitara
*Heikki Saari – rummut

## Diskografia
**Studioalbumit**
*
*

**Singlet**
*
*

## Lähteet
*Yhtyeen kotisivut 

## Aiheesta muualla
*
Päivien kimallus (elokuva)

**Päivien kimallus** (*Love Is a Many-Splendored Thing*) on yhdysvaltalainen elokuva vuodelta 1955. Tapahtumat sijoittuvat Hongkongiin vuosille 1949–1950. Asumuserossa oleva yhdysvaltalainen toimittaja (William Holden) rakastuu Kiinasta kotoisin olevaan lääkäriin (Jennifer Jones), mutta sen paremmin perhe kuin Hongkongin seurapiiritkään eivät hyväksy suhdetta.  

Elokuva pohjautuu John Patrickin dramatisointiin Han Suyinin romaanista *[[Päivien kimallus (romaani)|Päivien kimallus]]*. Elokuvan on ohjannut Henry King.

## Näyttelijät

## Laulu
Elokuvan tunnussävelmän ”Love is a Many-Splendored Thing” (suom. ”Niin paljon kuuluu rakkauteen”) ovat levyttäneet The Four Aces ja heidän lisäkseen muun muassa Jerry Vale, Nat King Cole ja Frank Sinatra. Suomeksi sen ovat levyttäneet Saukin sanoin muun muassa Fredi, Harmony Sisters, Annikki Tähti ja lukemattomat muut.

## Lähteet

## Aiheesta muualla
*
Turkki kesäolympialaisissa 1936

**[[Turkki]]** osallistui **[[Kesäolympialaiset 1936|Berliinin kesäolympialaisiin 1936]]** 49 urheilijan voimin. Maa saavutti näissä olympialaisissa kaksi mitalia, molemmat painista: Yaşar Erkan voitti kultaa kreikkalais-roomalaisen painin 61 kilon sarjassa ja Ahmet Kireççi pronssia vapaapainin 79-kiloisten sarjasta. Kisojen mitalitilastossa Turkki sijoittui 19. sijalle.

## Mitalistit
### Kultaa
* Yaşar Erkan — Kreikkalais-roomalainen paini, sarja 61,0 kg

### Pronssia
* Ahmet Kireççi — Vapaapaini, sarja 79,0 kg 

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Iškašimin kieli

**Iškašimin kieli** (iškašimiksi *škošmi zəvůk*) on Pamirin ylängöllä puhuttava iranilainen kieli.

Kieltä puhutaan Tadžikistaniin kuuluvan Vuoristo-Badahšanin autonomisen alueen ja Afganistanin rajalla Pandžjoen mutkassa, jossa joen suunta kääntyy lännestä pohjoiseen. Tadžikistanissa puhujia arvioidaan olevan noin tuhat henkeä, joista suurin osa asuu Iškašimin piirin Rynin kylässä. Afganistanissa Pandžin varrella ja Sanglitšin ympäristössä puhujia on hieman yli tuhat.

Iškašimi kuuluu pamirilaisten kielten ryhmään. Kieli jakautuu toisistaan voimakkaasti poikkeaviin varsinaisiškašimin ja sanglitšin murteisiin.

Kieli toimii yhteisön suullisen kanssakäymisen välineenä. Tadžikistanissa puhujat käyttävät kirjakielenään tadžikkia. Viime aikoina iškašimia varten on laadittu oma kirjaimisto.

## Lähteet
Étienne Bacrot

**Étienne Bacrot** (22. tammikuuta 1983 Picardie, Ranska) on ranskalainen shakin suurmestari.

Bacrot aloitti shakin pelaamisen nelivuotiaana. Hän voitti nuorten maailmanmestaruudet alle 10- ja 12-vuotiaiden kategorioissa. 13-vuotiaana hän päihitti entisen maailmanmestarin Vasili Smyslovin. Maaliskuussa 1997 Bacrot'sta tuli shakin suurmestari 14 vuoden ja kahdeksan kuukauden ikäisenä, jolloin hän oli nuorin shakin suurmestari koskaan (myöhemmin saman vuoden joulukuussa Ruslan Ponomarov rikkoi tämän ennätyksen).

Bacrot'n Elo-luku ylitti 2700 pisteen rajan vuonna 2004. Tammikuussa 2005 hänestä tuli ensimmäinen ranskalainen pelaaja, joka sijoittui vahvuusluvultaan maailman kärkikymmenikköön. Korkeimmillaan hänen Elo-lukunsa on ollut 2731 huhtikuussa 2005. 

## Lähteet

## Aiheesta muualla

* Viralliset sivut
* 
*
Hufin kieli

**Hufin kieli** (hufiksi *hūf ziv*) on Pamirin ylängöllä  asuvien hufien puhuma iranilainen kieli.

Kieli on saanut nimensä Pandžiin laskevan Hufendzjoen muodostamasta Hufin laaksosta, joka sijaitsee Tadžikistaniin kuuluvalla Vuoristo-Badahšanin autonomisella alueella. Väestönlaskennoissa hufin puhujia ei ole rekisteröity. Vuonna 1980 heitä arvioitiin olleen noin 1&nbsp;200 henkeä.

Hufi kuuluu šugnanilais-rušanilaisiin kieliin, jotka yhdessä jazgulamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään. Lähin sukukieli on rušani. Eräät kielitieteilijät pitävät hufia sen murteena.

Hufin kieli toimii hufien suullisen kanssakäymisen välineenä. Kirjakielenään hufin puhujat käyttävät tadžikkia. Viime aikoina on laadittu lisämerkeillä täydennetty kyrillinen kirjaimisto, joka mahdollistaa hufin kirjallisen käytön.

## Lähteet
Rušanin kieli

**Rušanin kieli** (rušaniksi *rihůn ziv*) on Pamirin ylängöllä puhuttava iranilainen kieli.

Kielen puhujia arvioidaan olevan noin 18&nbsp;000 henkeä. He asuvat länsi-Pamirissa Pandžjoen muodostamassa Rūšonin laaksossa. Joen oikea ranta kuuluu Tadžikistanin Vuoristo-Badahšanin autonomisen alueen Rūšonin piiriin. Vasen ranta kuuluu Afganistanin Badahšaniin.

Rušani kuuluu šugnanilais-rušanilaisiin kieliin, jotka yhdessä jazgulamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään.

Kieli toimii yhteisön suullisen kanssakäymisen välineenä. Kirjakielenään puhujat käyttävät tadžikkia. Viime aikoina rušania varten on laadittu kyrilliseen kirjaimistoon perustuva aakkosto.

## Lähteet
Rošorvin kieli

**Rošorvin kieli** on Pamirin ylängöllä puhuttava iranilainen kieli.

Kieli on saanut nimensä Tadžikistaniin kuuluvalla Vuoristo-Badahšanin autonomisen alueella sijaitsevasta Rošorvin kylästä. Sen kirgiisinkieliseen muotoon perustuu nimitys *orošorin kieli*. Puhujien perinteistä asuinseutua ovat Pandžiin laskevan Bartangjoen yläjuoksu sekä sen sivujokien Ğudaran ja Tanymasin rannat. Vuonna 1954 osa Rošorvin asukkaista siirrettiin Vaxšin laaksoon, josta myöhemmin monet ovat palanneet takaisin. Väestönlaskennoissa kielen puhujia ei ole rekisteröity. Arvioiden mukaan heitä on noin 2&nbsp;000 henkeä.

Rošorvi kuuluu šugnanilais-rušanilaisiin kieliin, jotka yhdessä jazgulamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään. Lähin sukukieli on bartangi.

Kieli toimii yhteisön suullisen kanssakäymisen välineenä. Kirjakielenään puhujat käyttävät tadžikkia. Viime aikoina rošorvia varten on laadittu lisämerkein täydennetty kyrillinen kirjaimisto.

## Lähteet
Šugni

**Šugni** eli **šugnanin kieli** (šugniksi *xuγ̌nůn ziv*) on Pamirin ylängöllä puhuttava iranilainen kieli.

Kielen puhujista suurin osa asuu Tadžikistaniin kuuluvan Vuoristo-Badahšanin autonomisen alueen Šuğnonin piirissä, joka käsittää osan Pandžjoen oikeasta rannasta sekä Ğund- ja Šahdara-jokien laaksot. Rūšonin piirin Badžuvdarin laaksossa asuvat samannimisen murteen puhujat. Šugnin puhujia asuu myös Afganistaniin kuuluvalla Pandžin vasemmalla rannalla sekä Faizabadin ja Kabulin kaupungeissa. Tadžikistanissa kielen puhujamääräksi on arvioitu vuoden 1999 väestönlaskennan perustella yli 90&nbsp;000 henkeä.

Šugni kuuluu šugnanilais-rušanilaisiin kieliin, jotka yhdessä jazgulamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään.

Kieli toimii šugnanilaisten sekä alueen pääkaupungissa Xoruğissa asuvien muiden pamirilaisten kansojen kommunikaatiovälineenä. 1930-luvulla luotiin latinalaiseen kirjaimistoon perustunut aakkosto, jolla julkaistiin joukko oppikirjoja. Kirjakielen käyttö lopetettiin vuosikymmenen lopussa, ja siitä lähtien šugnia pidettiin tadžikin kielen murteena. Vuonna 1989 hyväksytty Tadžikistanin kielilaki tunnusti šugnin kielen aseman ja loi edellytykset sen kehittämiselle. Samana vuonna laadittiin lisämerkein täydennetty kyrillinen kirjaimisto. Nykyään šugnia käytetään radiossa ja televisiossa, lehdistössä ja teatterissa. Kouluopetuksen ja viranomaisten kielenä on tadžikki.

## Lähteet
Belgia kesäolympialaisissa 1936

**[[Belgia]]** osallistui **[[Kesäolympialaiset 1936|Berliinin kesäolympialaisiin 1936]]** 121 urheilijan joukkueella. Maa saavutti näissä olympialaisissa kaksi mitalia, molemmat pronssisia. Toinen mitaleista tuli pyöräilystä ja toinen vesipallosta. Kisojen mitalitilastossa Belgia sijoittui 29. sijalle.

## Mitalistit
### Pronssia
* Auguste Garrebeek, Armand Putzeys ja François Vandermotte — Pyöräily, maantieajon joukkuekilpailu 
* Henri Disy, Pierre Coppieters, Albert Castelyns, Gérard Blitz, Fernand Isselé, Joseph De Combe, Henri Stoelen, Henri De Pauw ja Edmond Michiels — Vesipallo, miehet 

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Jazgulamin kieli

**Jazgulamin kieli** (jazgulamiksi *yůzdomi zəvəg*) on Pamirin ylängöllä puhuttava iranilainen kieli.

Kieli on saanut nimensä Tadžikistaniin kuuluvalla Vuoristo-Badahšanin autonomisella alueella sijaitsevasta Jazğulomin vuoristolaaksosta, jossa sen puhujat ovat perinteisesti asuneet. Vuonna 1954 lähes kaikki jazgulamit siirrettiin Vaxšin laakson puuvillanviljelyalueelle. Myöhemmin osa heistä on palannut takaisin Jazğulomiin. Väestönlaskennoissa kielen puhujia ei ole rekisteröity. Vuonna 1990 heitä arvioitiin olleen noin 3&nbsp;000 henkeä.

Jazgulami muodostaa yhdessä šugnanilais-rušanilaisten kielten kanssa itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään.

Kieli toimii Jazğulomin laaksossa yhteisön suullisen kanssakäymisen välineenä. Vahšin laaksossa sitä puhutaan vain kotikielenä. Sivistyskielenään puhujat käyttävät tadžikkia. Viime aikoina jazgulamia varten on laadittu lisämerkein täydennetty kyrillinen kirjaimisto ja sitä on alettu käyttää muun muassa paikallisessa sanomalehdessä.

## Lähteet
Latvian koripallomaajoukkue

**Latvian koripallomaajoukkue** edustaa Latviaa koripallon arvokisoissa. 

## Historia
Latvia on voittanut Euroopan mestaruuden kerran historiansa aikana. Tämä tapahtui vuonna 1935 Sveitsissä pidetyissä kaikkien aikojen ensimmäisissä koripallon EM-kilpailuissa. Kisojen loppuottelussa joukkue voitti Espanjan luvuin 24-18. 

Latvian joukkue on pelannut vain kerran olympialaisissa, Berliinissä 1936, jolloin koripallo oli ensimmäisen kerran olympiaohjelmassa virallisena lajina. Latvian sijoittui kisoissa kahdeksanneksitoista, kun joukkueita oli mukana yhteensä 21.

Vuoden 1939 EM-kisoissa Latvia voitti hopeaa. Tällä kertaa Liettua vei mestaruuden. Latvia voitti kisoissa Suomen pistein 108–7, mikä oli kisojen toiseksi suurin voitto. Latvian ensimmäinen maailmanmestaruuskilpailu oli vuoden 2023 MM-kisoissa sijoittuen viidenneksi. 

## Menestys arvokilpailuissa
**Olympialaiset**

* 1936: 15.
* 1948–1988: osana Neuvostoliiton koripallomaajoukkuetta.
* 1992: ei läpäissyt karsintoja.
* 1996: ei läpäissyt karsintoja.
* 2000: ei läpäissyt karsintoja.
* 2004: ei läpäissyt karsintoja.
* 2008: ei läpäissyt karsintoja.
* 2012: ei läpäissyt karsintoja.
* 2016: ei läpäissyt karsintoja.
* 2020: ei läpäissyt karsintoja.
* 2024: ei läpäissyt karsintoja.
* 2028: 

**Maailmanmestaruuskilpailut**

* 1950–1990: osana Neuvostoliiton koripallomaajoukkuetta.
* 1994: ei läpäissyt karsintoja.
* 1998: ei läpäissyt karsintoja.
* 2002: ei läpäissyt karsintoja.
* 2006: ei läpäissyt karsintoja.
* 2010: ei läpäissyt karsintoja.
* 2014: ei läpäissyt karsintoja.
* 2019: ei läpäissyt karsintoja.
* 2023: 5.
* 2027: 

**Euroopan-mestaruuskilpailut**

* 1935: &nbsp;**Kultaa**
* 1937: 6.
* 1939: &nbsp;**Hopeaa**
* 1946–1991: osana Neuvostoliiton koripallomaajoukkuetta.
* 1993: 10.
* 1995: ei läpäissyt karsintoja.
* 1997: 16.
* 1999: ei läpäissyt karsintoja.
* 2001: 8.
* 2003: 13.

* 2005: 13.
* 2007: 13.
* 2009: 13.
* 2011: 21.
* 2013: 11.
* 2015: 8.
* 2017: 5.
* 2022: ei läpäissyt karsintoja.
* 2025: 12.
* 2029: 

## Lähteet

## Aiheesta muualla
*Virallinen kotisivu
Linda Gamble

**Linda Gamble** (s. 11. syyskuuta 1939 Pittsburgh, Pennsylvania) on yhdysvaltalainen entinen valokuvamalli ja Playboy-tyttö.

Gamble oli Playboyn huhtikuun 1960 *Playmate of the Month* ja kaikkien aikojen toinen Playmate of the Year vuonna 1961. Gamble työskenteli ennen Playboy-uraansa sihteerinä. Sittemmin hän meni naimisiin ja sai kuusi lasta.

## Aiheesta muualla
*Linda Gamble Playboy.com:issa
Tra Binh Dongin taistelu

**Tra Binh Dongin taistelu** on huhtikuussa vuonna 1967 käyty Vietnamin sodan taistelu, joka käytiin Etelä-Korean armeijan sekä Pohjois-Vietnamin ja Vietkongin välillä. Etelä-Korean joukot voittivat taistelun.
17 Again

**17 Again** on 2009 ensi-iltansa saanut Burr Steersin ohjaama ja New Line Cineman levittämä komediaelokuva. Sen pääosissa ovat Matthew Perry ja Zac Efron. Elokuva kertoo 37-vuotiaasta miehestä, joka nuortuu 20 vuotta ja palaa opiskelijaksi lukioon, jossa opiskelevat myös hänen omat lapsensa.

## Näyttelijät

## Lähteet

## Aiheesta muualla
*
Runot 1970–2006

**Runot 1970–2006** on valikoima runoja Tommy Tabermannin koko tuotannosta lähes kaikista teoksista vuodesta 1970 alkaen. Runot on valinnut Kaija Valkonen.

Valikoimateoksesta on myös kolmen cd:n äänikirja, jossa Tabermann itse lukee runojaan.

## Lähteet
Vasíleios Spanoúlis

**Vasíleios ”Vasílis” Spanoúlis** (, s. 7. syyskuuta 1982 Lárisa) on kreikkalainen koripalloilija. Kotimaassaan hänestä käytetään yleisesti lempinimeä ”Vasílis”.

## Ura
Spanoúlis aloitti uransa AEL 1964 BC:n juniorijoukkueessa ja siirtyi edustusjoukkueeseen vuonna 1999. Tuolloin *AEL* pelasi vielä A2 Ethnikissa.

Vuonna 2001 hän siirtyi Maroussiin neljän vuoden sopimuksella. Panagiótis Giannákiksen valmentamana hän pelasi A1 Ethnikissa, EuroChallengessa, ULEB Eurocupissa ja Korać Cupissa. Hän pääsi myös Kreikan Cupin finaaliin kaudella 2001–2002. EuroChallengen finaalissa hän pelasi kaudella 2003–2004.

 Spanoúlis valittiin numerolla 50. Samana vuonna hänet valittiin Kreikan koripallomaajoukkueeseen ja hän pääsi edustamaan Kreikkaa Ateenen olympialaisiin.

Kaudeksi 2005–2006 hän siirtyi Panathinaikos BC:hen ja teki kolmen vuoden sopimuksen, joka oli 1,6 miljoonan euron arvoinen. Sopimuksen buyout oli 400&nbsp;000 dollaria, joka oli vielä silloin suurin mahdollinen. Panathinaikosissa ollessaan hän voitti Kreikan mestaruuden ja Kreikan cupin. Joukkueen mukana hän pääsi myös pelaamaan Euroliigaan.

Kesällä 2006 Houston Rockets teki Spanoúliksen kanssa kahden vuoden sopimuksen (yhden vuoden lisäoptio), jonka arvo oli 5&nbsp;832&nbsp;000 dollaria. Sopimuksella hän tienasi 1,944 miljoonaa dollaria kaudessa. NBA:ssa hänen peliaikansa oli kuitenkin kortilla, eikä hän tehnytkään kuin 2,7 pisteen pistekeskiarvon kauden aikana. Rockets myi hänet San Antonio Spursille kesällä 2007. Spanoúlis ja Spurs kuitenkin purkivat ennen kauden alkua sopimuksensa ja elokuussa 2007 hän siirtyi takaisin Panathinaikosiin. Koska Spanoúlis palasi Kreikkaan, saattoi hän myös olla lähellä huonossa kunnossa ollutta äitiään. 

Panathinaikosin kanssa hän teki kolmevuotisen sopimuksen, jonka arvo oli 5,5 miljoonaa euroa. Panathinaikosissa hän pelasi yhdessä muiden suurpalkattujen pelaajien kuten Šarūnas Jasikevičiuksen ja Dimítris Diamantídiksen kanssa. Seuran kanssa hän voitti Kreikan mestaruuden ja cupin kaudella 2007–2008.

Spanoúlis päätti maajoukkueuransa vuoden 2015 EM-kilpailuihin.

## Saavutukset
* Euroopan mestaruus 2005
** EM-pronssia 2009
* MM-hopeaa 2006
* Euroliigan mestaruus 2009, 2012 ja 2013
* Kreikan mestaruus 2006, 2008, 2009, 2010, 2012, 2015 ja 2016
* Kreikan cup 2006, 2008, 2009 ja 2011 
* Alle 18-vuotiaiden EM-kisojen pronssimitali 2000
* Alle 20-vuotiaiden EM-kisojen kultamitali 2002

## Lähteet

## Aiheesta muualla

* Euroliigan pelaajaprofiili 
* NBA:n pelaajaprofiili
Ten Summoner’s Tales

**Ten Summoner's Tales** on 9. maaliskuuta 1993 julkaistu, brittimuusikko Stingin neljäs studioalbumi. 

*Helsingin Sanomien* musiikkitoimitus otti albumin mukaan vuoden 1993 päätteeksi tekemäänsä Vuoden levyt -koosteeseen. Harri Uusitorpan mukaan ”politiikasta ja jazzista puhdistettu *Ten Summoner's Tales* on Stingin rentounein, pakottomin ja palkitsevin levy”. (Harri Uusitorppa)

## Kappalelista

# "Prologue (If I Ever Lose My Faith in You)" – 4:30
# "Love Is Stronger Than Justice (The Munificent Seven)" – 5:11
# "Fields of Gold" – 3:42
# "Heavy Cloud No Rain" – 3:39
# "She's Too Good for Me" – 2:30
# "Seven Days" – 4:40
# "Saint Augustine in Hell" – 5:05
# "It's Probably Me" (Sting, Eric Clapton, Michael Kamen) – 4:57
# "Everybody Laughed But You" – 3:53
# "Shape of My Heart" (Sting, Dominic Miller) – 4:38
# "Something the Boy Said" – 5:13
# "Epilogue (Nothing 'Bout Me)" – 3:39

## Lähteet
Niclas Etelävuori

**Niclas Etelävuori** (s. 8. marraskuuta 1971) on suomalainen basisti. Hän on soittanut vuosina 2000–2017 Amorphis-yhtyeessä. Etelävuori erosi yhtyeen managerin kanssa syntyneiden erimielisyyksien vuoksi.

Etelävuori soittaa myös yhtyeissä Verenpisara ja To Separate the Flesh from the Bones. Etelävuori on soittanut myös Kyyria-yhtyeessä vuosina 1993-1998 ja Moonspell-yhtyeessä sessiobasistina. Niclas soittaa myös Andy McCoyn perustamassa kokoonpanossa Grease Helmet, jolta ilmestyi albumi syksyllä 2012.

Etelävuoren äiti on vuoden 1969 Miss Suomi Harriet Etelävuori (o.s. Eriksson).

## Lähteet

## Aiheesta muualla
Liègen provinssi

**Liègen provinssi** (, , ) on provinssi Vallonian alueella Belgiassa. Provinssin pääkaupunki on Liège. Liègen provinssissa on arviolta 1&nbsp;098&nbsp;688 asukasta (vuonna 2016) ja sen pinta-ala on 3&nbsp;862,3 neliökilometriä.

Liègen provinssi on pääasiassa ranskankielinen, mutta itäosassa, lähellä Saksan ja Luxemburgin rajaa on myös pieni saksankielinen yhteisö. Provinssin rajanaapurit ovat Alankomaat pohjoisessa, Saksa idässä, Luxemburg kaakossa, Belgian provinsseista Luxembourg etelässä, Namur lounaassa, Vallonian Brabant lännessä, Flanderin Brabant luoteessa ja Limburg pohjoisessa.

## Arrondissementit
Provinssi on jaettu neljään arrondissementtiin, jotka yhteensä sisältävät 84 kuntaa.

Tiedosto:Arrondissement Huy Belgium Map.png|Huy
Tiedosto:Arrondissement Liège Belgium Map.png|Liège
Tiedosto:Arrondissement Verviers Belgium Map.png|Verviers
Tiedosto:Arrondissement Waremme Belgium Map.png|Waremme


## Kunnat

Lähde: 

## Lähteet

## Aiheesta muualla

*Virallinen kotisivu
Amerikkalainen pannukakku

**Amerikkalainen pannukakku** on litteä, hieman makeahko ohukaisen muotoinen leivonnainen, joita syödään Yhdysvalloissa ja Kanadassa. Amerikkalaiset syövät niitä esimerkiksi aamupalaksi. Ne ovat kuin litteitä blinejä. Amerikkalaiset pannukakut tehdään maissijauhoista.

Amerikkalaiseen tapaan pannukakut voi syödä myös vaahterasiirapin kanssa.

## Aiheesta muualla
Eerik Kumari

**Eerik Kumari**, syntyjään **Erik Mathias Sits** (7. maaliskuuta 1912 – 8. tammikuuta 1984) oli virolainen biologian tohtori, jota pidetään Viron lintutieteen ja luonnonsuojelun perustajana.

Kumari toimi Viron tiedeakatemian Eläin- ja kasvitieteellisen instituutin johtajana 1952–1977.

Eerik Kumari -palkinto perustettiin vuonna 1989 annettavaksi niille, jotka kunnostautuvat biotieteiden alalla Virossa.

## Aiheesta muualla
* Commission for Nature Conservation History 
* Kuva
Summit Entertainment

**Summit Entertainment** (aikaisemmin **Summit Entertainment NV**) on yhdysvaltalainen elokuvayhtiö, jonka omistaa Lionsgate Entertainment. Sen perustivat Patrick Wachsberger, Bob Hayward ja David Garrett nimellä Summit Entertainment NV 1990-luvulla. Uudella nimellä Summit Entertainment se perustettiin uudelleen 19. huhtikuuta 2007. Yhtiön pääasialliset toimitilat sijaitsevat Yhdysvalloissa, Kalifornian Santa Monicassa, mutta sillä on toimisto myös Lontoossa.

Summit Entertainmentin kenties tunnetuimpia elokuvia ovat Stephenie Meyerin ''Houkutus''-kirjasarjaan perustuvat filmatisoinnit. Vuonna 2008 sai ensi-iltansa ensimmäinen Summitin tuottama kirjasarjaan perustuva elokuva *[[Twilight – Houkutus]]*, josta tuli suuri taloudellinen menestys. Esimerkiksi ensi-iltaviikonloppunaan se tuotti yli 70,55 miljoonaa dollaria. Elokuvan menestyksen vuoksi Summit ilmoitti tuottavansa elokuvat myös kirjasarjan toisen ja kolmannen kirjan pohjalta. Vuonna 2008 Summitin tuotto oli 226,5 miljoonaa dollaria.

Tammikuussa 2012 kerrottiin kanadalais-yhdysvaltalaisen elokuvayhtiön Lionsgaten ostaneen Summitin 412,5 miljoonalla dollarilla. Lionsgaten tuotantoa on muun muassa televisiosarjat *[[Mad Men]]*, *[[Weeds]]* ja *[[Nurse Jackie]]* sekä vuoden 2012 elokuva *[[Nälkäpeli (elokuva)|Nälkäpeli]]* ja ''Saw''-kauhuelokuvat..

## Lähteet
Psykologiset tyypit

**Psykologisia tyyppejä** oli Carl Jungin alkuperäisessä luokittelussa yhteensä kahdeksan kappaletta. Jung jakoi psykologiset tyypit introvertteihin ja ekstrovertteihin sen mukaan, oliko niiden pääasiallinen päätöksenteko- (ajattelu tai tunteminen) tai havainnointiprosessi (aistiminen tai intuitio) suuntautunut sisäiseen vai ulkoiseen maailmaan. Jung kutsui rationaalisiksi tyypeiksi niitä, joilla päätöksentekoprosessi oli hallitsevampi kuin havainnointiprosessi, ja puolestaan irrationaalisiksi tyypeiksi niitä, joilla jompikumpi havainnointiprosesseista oli hallitsevampi.

## Katso myös
*Myers–Briggsin tyyppi-indikaattori
*Sosioniikka
Budapesti Corvinus Egyetem

**Budapesti Corvinus Egyetem** on yliopisto Budapestissa, Unkarissa. Sen opetus on painottunut talous- ja hallintotieteisiin, mutta se tarjoaa myös muiden tieteenalojen opetusta. Se on toistuvasti ollut Financial Timesin parhaiden taloustieteen korkeakoulujen listalla.

## Lähteet

## Aiheesta muualla
HMS Comus

**HMS Comus** on ollut viiden Britannian kuninkaallisen laivaston aluksen nimenä.

*HMS Comus (1806), sluuppi
*HMS Comus (1828), sluuppi
*HMS Comus (1878), korvetti
*HMS Comus (1914), C-luokan risteilijä
*HMS Comus (R43), Co-luokan hävittäjä
Tanska kesäolympialaisissa 1936

**[[Tanska]]** osallistui **[[Kesäolympialaiset 1936|Berliinin kesäolympialaisiin 1936]]** 116 urheilijan joukkueella. Maa saavutti näissä olympialaisissa viisi mitalia, joista kaksi oli hopeisia ja kolme pronssisia. Kisojen mitalitilastossa Tanska ylsi 23. sijalle.

## Mitalistit
### Hopeaa
* Ragnhild Hveger — Uinti, naisten 400 m vapaauinti 
* Harry Larsen ja Peter Olsen — Soutu, miesten kaksikko

### Pronssia
* Gerhard Pedersen — Nyrkkeily, sarja 66,7 kg
* Hans Lunding — Ratsastus, kenttäratsastuksen yksilökilpailu 
* Inge Sørensen — Uinti, naisten 200 m rintauinti 

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Mercury Falling

**Mercury Falling** on 12. maaliskuuta 1996 julkaistu, brittimuusikko Stingin viides studioalbumi.

Albumin kappale "Twenty Five to Midnight" puuttuu Kanadan ja Yhdysvaltojen julkaisuista.

Albumi alkaa ja loppuu sanoilla "mercury falling".

*Helsingin Sanomien* Harri Uusitorppa kirjoitti albumin saaneen melko viileän vastaanoton kriitikoilta. Hänestäkin Stingin laulut sopivat usein parhaiten taustamusiikiksi, mutta neuvoi antamaan tämän albumin kappaleille aikaa: ”Ne kohenevat, ja suorastaan syvenevät, kerta kerran jälkeen. Hän saattaa kuulostaa keskimääräiseltä, mutta ei koskaan keskinkertaisten rinnalla.

## Kappaleet

#"The Hounds of Winter" – 5:27
#"I Hung My Head" – 4:40
#"Let Your Soul Be Your Pilot" – 6:41
#"I Was Brought to My Senses" – 5:48
#"You Still Touch Me" – 3:46
#"I'm So Happy I Can't Stop Crying" – 3:56
#"All Four Seasons" – 4:28
#"Twenty Five to Midnight" – 4:09 
#"La Belle Dame Sans Regrets" – 5:17
#"Valparaiso" – 5:27
#"Lithium Sunset" – 2:38

### Albumilta julkaistut singlet
*"Let Your Soul Be Your Pilot" (1996) 
*"You Still Touch Me" (1996) 
*"I Was Brought to My Senses" (1996) 
*"I'm So Happy I Can't Stop Crying" (1996)

## Muusikot

*Sting – laulu, kitara, koskettimet
*Dominic Miller – kitarat
*Mark Egan - bassokitara
*Vinnie Colaiuta – rummut
*Kenny Kirkland – koskettimet
*Branford Marsalis – saksofoni
*Andrew Love – saksofoni
*Gerry Richardson – Hammond-urut
*Tony Walters – laulu
*Lance Ellington – laulu
*Shirley Lewis – laulu
*East London Gospel Choir – laulu
*Kathryn Tickell – Northumbrian säkkipilli, viulu
*B.J. Cole – pedal steel
*Wayne Jackson – trumpetti

## Lähteet
Girolamo Fracastoro

**Girolamo Fracastoro** (1478–1553) oli italialainen tieteilijä ja runoilija. Hän kuvasi vuonna 1530 runossaan *Syphilis sive morbus gallicus* ("syfilis eli ranskalainen tauti") kupan. Hän esitti myös teorian heliosentrisestä maailmankuvasta ja siitä, että sairaudet olisivat pienten eliöiden aiheuttamia, mikä innoitti Louis Pasteuria yli 300 vuotta myöhemmin.

## Katso myös
*Mikrobiteoria
Machrihanish

**Machrihanish** () on kylä Skotlannissa Argyll ja Buten hallintoalueella. Kylän lähellä sijaitsee Campbeltownin lentokenttä, joka toimi aikaisemmin kuninkaallisten ilmavoimien tukikohtana. Vuonna 1905 Reginald Fessenden rakensi kylään 400 jalan korkuisen radiomaston. Sen ja vastaavan Brant Rockissa Yhdysvalloissa sijainneen maston välillä saavutettiin ensimmäinen kaksisuuntainen Atlantin ylittävä radioyhteys tammikuussa 1906. Radiomasto tuhoutui myrskyssä saman vuoden joulukuun viides päivä.

## Lähteet

## Aiheesta muualla

*www.machrihanish.net
Dalene Kurtis

**Dalene Kurtis** (s. 12. marraskuuta 1977 Apple Valley, Kalifornia) on yhdysvaltalainen valokuvamalli ja Playboy-tyttö.

Kurtis oli Playboyn syyskuun 2001 *Playmate of the Month* ja vuoden 2002 Playmate of the Year. 

Kurtis varttui Kalifornian Bakersfieldissä. Ennen Playboy-uraansa hän teki erilaisia missin- ja mallintöitä. 

## Aiheesta muualla
*Dalene Kurtisin viralliset kotisivut 
*Dalene Kurtis Playboy.com:issa 
*Kurtisin haastattelu tech.mit.edu:ssa  
*Dalene Kurtis MySpace.com:issa
Jokilaaksojen pelastuslaitos

**Jokilaaksojen pelastuslaitos** (1.1.2023 lähtien *Pohjois-Pohjanmaan pelastuslaitos*) oli vuonna 2004 perustettu pelastuslaitos, jonka toiminta-alue oli Pohjois-Pohjanmaan eteläosissa Siika-, Pyhä- ja Kalajokilaakson alueella. Pelastuslaitos toimii 15 kunnan alueella, ja sen alueella on 24 paloasemaa. Maakunnan pohjoisosassa toimi Oulu-Koillismaan pelastuslaitos.

Oulu-Koillismaan ja Jokilaaksojen pelastuslaitokset yhdistyivät Pohjois-Pohjanmaan pelastuslaitokseksi vuoden 2023 alussa sote-uudistuksen myötä.

Tammikuun 2015 lopussa pelastuslaitoksen alueella asui 130&nbsp;104 ihmistä. Pelastusjohtajana toimii Jarmo Haapanen. Pelastuslaitoksen keskuspaikka sijaitsee Ylivieskassa. Jokilaaksojen pelastuslaitoksella oli vuonna 2014 yhteensä 2&nbsp;725 hälytystehtävää.

Pelastuslaitos hoitaa alueellaan pelastuslain ja muiden säädösten määräämiä tehtäviä ja palveluja. Lisäksi Jokilaaksojen pelastuslaitos hoitaa alueellaan ensivastetehtävät.

Pelastuslaitos hoitaa tällä hetkellä ensihoitopalvelujen tuottamisen koko pelastuslaitoksen alueella Reisjärveä lukuun ottamatta.

Jokilaaksojen pelastuslaitoksen alueella Raahessa ja Ylivieskassa on ympärivuorokautisesti miehitetyt paloasemat. Muissa kunnissa hälytystehtäviä hoitavat pääosin Jokilaaksojen pelastuslaitoksen kanssa tekemiensä sopimusten mukaisesti paikkakunnasta riippuen VPK:t, palomieskerhot ja PVPK:t.Lisäksi SSAB:n Raahen terästehtaan alueella hälytystehtäviä hoitaa Prevent360 yrityksen tehdaspalokunta ja Haapajärven asevarikolla erillinen otona toimiva pelastusryhmä.

## Paloasemat

* 10 Alavieska
* 11 Haapajärvi
* 12 Haapavesi
* 13 Himanka
* 14 Kalajoki
* 15 Kestilä
* 16 Kärsämäki
* 17 Merijärvi
* 18 Nivala
* 19 Oulaisten VPK
* 20 Pulkkila
* 21 Pyhäjoki

* 22 Pyhäsalmi
* 23 Pyhäntä
* 24 Raahe ja Raahen VPK
* 26 Rantsila
* 27 Rautio
* 28 Reisjärvi
* 29 Ruukki
* 30 Sievi
* 31 Siikajoki
* 32 Vihanti
* 33 Ylivieska

* VPK = Vapaaehtoinen palokunta

## Tunnustus

Pelastusalan erikoislehti Palokuntalainen valitsi Jokilaaksojen pelastuslaitoksen vuoden 2010 pelastuslaitokseksi. Valinta tehtiin seuraamalla pelastuslaitosten toimintaa.

## Katso myös

* Pelastustoimi

## Lähteet

## Aiheesta muualla

* Jokilaaksojen pelastuslaitos
Rapiditeetti

**Rapiditeetti** on eräs menetelmä mitata liikettä nopeuden sijasta. Kun liike on hidasta, rapiditeetti vastaa suuruudeltaan nopeutta, mutta liikkeen ollessa hyvin nopeaa, rapiditeetti saa nopeutta suuremman arvon. Kun tarkastellaan valonnopeudella kulkevaa kappaletta, rapiditeetti on arvoltaan ääretön.

Rapiditeetin idean keksi Alfred Robb.

## Matemaattinen muotoilu

Rapiditeetti y määritellään yhtälöllä

:\tanh(y) = \frac{v}{c} 
\Rightarrow y = \operatorname{artanh}\Big(\frac{v}{c}\Big),

missä v on tarkasteltavan kappaleen nopeus ja c valonnopeus, \tanh hyperbolinen tangentti ja \operatorname{artanh} hyperbolinen areatangentti. Kun nopeus on hyvin pieni (v \ll c), niin rapiditeetin voidaan approksimoida olevan y \approx \tfrac{v}{c}.

Rapiditeetti voidaan esittää Lorentzin muunnoksessa x \rightarrow x' seuraavasti

: x' = x \cosh(y) - ct \sinh(y) \,\!
: ct' = ct \cosh(y) - x \sinh(y) \,\!.

## Lähteet
Vihersiipiara

**Vihersiipiara** (*Ara chloropterus*), on arojen sukuun kuuluva papukaija.

## Koko ja ulkonäkö

Vihersiipiaran kokonaispituus päästä pyrstön päähän on noin 90 cm, ja siipien kärkiväli on suurimmillaan 125&nbsp;cm luokkaa. Aikuinen painaa 1050-1320 grammaa. 

Pää, niska, hartiat, rinta ja vatsa ovat punaisia, joskin silmiä ympäröivä lähes höyhenetön alue on pääasiassa valkoinen. Siivissä on vihreää ja sinistä. Pyrstö on sininen ja punainen. Nokan ylempi osa on valkoinen ja alempi musta. Höyhenpeitteensä vuoksi vihersiipiara sekoitetaan usein puna-araan, mutta niiden höyhenpeitteissä on eroja: puna-aralla on keltaista siivissään, vihersiipiaralla ei.

Erään vihersiipiaran nokan puristusvoimaksi mitattiin 2000 psitä. Se voi katkaista nokallaan jopa normaalin puisen luudan kahtia. Nokan voimakkuus on kehittynyt vihersiipiaroille, jotta ne voivat avata jopa kaikkein kovimmatkin siementen kuoret.

## Elinalueet
Vihersiipiarat elävät Etelä-Amerikan pohjoisosissa ja Väli-Amerikan keski- ja eteläosissa.

## Lisääntyminen
Naaraspuoliset vihersiipiarat munivat yleensä 2–3 munaa puunkoloon tehtyyn pesään. Munia haudotaan noin 28 päivää ja poikaset tulevat lentokykyisiksi noin 90 päivän kuluttua kuoriutumisesta.

## Lemmikkinä
Vihersiipiara on yksi yleisimpiä aroja lemmikkinä, myös Suomessa. Lajia risteytetään lemmikkimarkkinoille muiden aralajien, kuten sinikelta-aran kanssa.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Embleemi

**Embleemi** (, ) oli alun perin metalliastian kohokuva tai ornamentti. Nykyisin se tarkoittaa kuvaesitystä, jossa on symbolinen sisältö. Se on abstrakti tai esittävä kuva, joka ilmentää jotain käsitettä, esimerkiksi moraalista totuutta tai allegoriaa, tai edustaa henkilöä, kuten kuningasta tai pyhimystä. 

Andrea Alciaton vuonna 1531 teoksessaan *[[Emblemata]]* määrittelemässä merkityksessä embleemi koostuu motosta, kuvasta ja runosta. Motto eli sana tai mietelmä esitetään kuvana ja selitetään runon avulla. Embleemit sisältyvät yleensä kirjoihin tai käsikirjoituksiin.

**Emblematiikka** tai **embleemitaide** on renessanssin aikana syntynyt embleemejä sisältävä taide, joka kukoisti barokin aikana varsinkin hovi- ja kirkkomaalauksissa. Aluksi motoissa viitattiin antiikista peräisin oleviin yleisiin moraalisiin väitteisiin, mutta 1500-luvulla vastauskonpuhdistus ja protestantismi ottivat embleemitaiteen käyttöönsä. Selityksettä ymmärrettäviä allegorioita alettiin kaivata 1700-luvulla, mutta romantiikassa, kuten C.D. Friedrichin maalauksissa näkyy vielä embleemaattisia motiiveja. Myöhemmin embleemi on liittynyt esimerkiksi julisteisiin tai propagandakuviin. Myös Venäjän avantgarde käytti hyväkseen eräänlaista abstraktia emblematiikkaa.  

## Embleemejä ja emblematiikkaa

Tiedosto:CatsMonita1620p226.jpg|Amor elegantiae pater.
Tiedosto:Icarus (141403682).jpg|Ikaros
Tiedosto:Emblema CLXXXIX.gif|Mentem, non formam, plus pollere.
Tiedosto:Caspar David Friedrich - Kreuz an der Ostsee (Schloss Carlottenburg, Neuer Pavillon).jpg|Caspar David Friedrich, *Risti Itämerellä*, 1815.


## Katso myös
* Attribuutti
* Symboli
* Motto
* Ornamentti

## Lähteet

## Aiheesta muualla